માઇક પોમ્પિયો: ઇસ્લામોફોબિયાથી ભારતીય અમેરિકનો સાથેના વિવાદ સુધીની કહાણી\nઅમેરિકાના વિદેશ મંત્રી માઇક પોમ્પિયો અને રક્ષા મંત્રી માર્ક એસ્પર મંગળવારે રણનીતિક અને સુરક્ષા અંગે ભારતના વિદેશ મંત્રી એસ. જયશંકર અને સંરક્ષણ મંત્રી રાજનાથ સિંહ સાથે મુલાકાત કરશે. 

સમાચાર એજન્સી એએનઆઈના અહેવાલ અનુસાર માઇક પોમ્પિયો અને એસ્પર વડા પ્રધાન નરેન્દ્ર મોદી અને રાષ્ટ્રીય સુરક્ષા સલાહકાર અજીત ડોભાલની સાથે મુલાકાત કરશે. 

અમેરિકાના વિદેશ મંત્રાલયે મુલાકાતનું કારણ આપતા કહ્યું હતું કે અમે વિસ્તારના દેશોની સાથે સુરક્ષા, સહયોગ અને નિર્માણ ક્ષમતા સમન્વયથી હિંદ મહાસાગર વિસ્તારની સમુદ્રી સુરક્ષાને વધારવા કામ કરી રહ્યા છીએ.

અમેરિકાના વિદેશ મંત્રી માઇક પોમ્પિયો કોણ છે?

માઇક પોમ્પિયો અને એસ. જયશંકર

વ્હાઇટ હાઉસની વેબસાઇટ અનુસાર પ્રમાણે માઇક પોમ્પિયો અમેરિકાના સેક્રેટરી ઑફ સ્ટેટ (વિદેશ પ્રધાન) છે. ડોનાલ્ડ ટ્રમ્પ દ્વારા તેમની નિમણૂક 26 એપ્રિલ 2018માં કરવામાં આવી હતી. આ પહેલાં તેવો અમેરિકાની સૌથી પ્રતિષ્ઠિત ગુપ્તચર સંસ્થા સીઆઈએના પણ ડિરેક્ટરપદે જાન્યુઆરી 2017થી એપ્રિલ 2018 દરમિયાન રહ્યા હતા.

અગાઉ માઇક પોમ્પિયો અમેરિકન કૉંગ્રેસના સભ્ય હતા. કૉંગ્રેસના સભ્યની સાથે તેમણે હાઉસ ઇન્ટેલિજન્સ કમિટી ઉપરાંત ઊર્જા અને કૉમર્સ કમિટીમાં પણ સભ્યપદે કામ કર્યું  છે. 

કૉંગ્રેસમાં તે ચૂંટાયા તે પહેલાં તેમણે થૅયર ઍરોસ્પેસ નામની કંપનીની સ્થાપના કરી હતી. તેઓ એક દાયકાથી પણ વધારે સમય સુધી કંપનીના સીઈઓ રહ્યા. ઑઇલફિલ્ડના સાધનોનું ઉત્પાદન, વેચાણ અને સર્વિસ કંપની સેન્ટરી ઇન્ટરનેશનલના અધ્યક્ષ બન્યા છે.

સેન્ટરી કંપની સાથે કામ કરતાં હતા ત્યારે તેમની પર આરોપ લાગ્યા હતા કે તેઓ ચીનની સરકાર દ્રારા ચલાવવામાં આવતી કંપની માટે કામ કરે છે. જેને તેમણે નકાર્યા હતા.

સૈન્યમાં સેવા 

શપથ લેતી વખતે પોમ્પિયો

પોમ્પિયોનો જન્મ વર્ષ 1963માં કેલિફોર્નિયામાં થયો હતો. તેમનાં પત્નીનું નામ સુસાન પોમ્પિયો છે અને દીકરાનું નામ નિક છે. 

પોમ્પિયોને ટ્રમ્પના વફાદાર ગણવામાં આવે છે. પોમ્પિયો વેસ્ટ પૉઇન્ટ ખાતે આવેલી મિલિટરી ઍકેડમીમાંથી પહેલાં ક્રમે પાસ થયેલા છે. આ ઉપરાંત તેમણે પાંચ વર્ષ સુધી સૈન્યમાં સેવા આપેલી છે. 

હાર્વર્ડ લો સ્કૂલમાંથી ગ્રેજ્યુએટ થયા પછી તેમણે હાર્વર્ડ લૉ રીવ્યૂ મૅગેઝિન સંભાળ્યું હતું. 

ગુપ્ત રીતે કિમ જોંગ ઉનની સાથે મુલાકાત કરી

બીબીસીના એક અહેવાલ અનુસાર ડોનાલ્ડ ટ્રમ્પે જ્યારે જાહેરાત કરી કે તેઓ ઉત્તર કોરિયાના નેતા કિમ જૉંગ ઉનને મળશે તેના કલાકો...\n\ntl;dr:
અમેરિકાની ચૂંટણીના ઠીક અઠવાડિયા પહેલાં, રાષ્ટ્રપ્રમુખ ડોનાલ્ડ ટ્રમ્પના બે ઉચ્ચ રાષ્ટ્રીય સુરક્ષા સહયોગીઓ ચીનની વધી રહેલી વૈશ્વિક તાકાત અને બીજા અનેક મુદ્દાઓ પર ચર્ચા કરવા માટે ભારત આવ્યા છે.